Diari Oficial de la Generalitat Valenciana


Sumari del DOGV 6004, del 30-04-2009 (2009/4537)

Bases de la convocatòria per a la provisió en propietat de dos places d'agent de la policia local, pel procediment de torn lliure.
----------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4537


Data del document
:   17-04-2009

Organisme emissor
:   Ajuntament de Picanya

Tipus de document
:   Convocatòria

Descriptors 

:   * Picanya
    * concurs administratiu

Bases de la convocatòria per a la provisió en propietat de dos places d'agent de la policia local, pel procediment de torn lliure. [2009/4537]  
Bases de la convocatòria per a la provisió en propietat de dos places d'agent de la policia local, pel procediment de torn lliure, escala bàsica, categoria d'agent, d'acord amb el que disposa l'Estatut Bàsic de l'Empleat Públic, la Llei de la Generalitat Valenciana 6/1999, de 19 d'abril, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril de 2001); Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre; Orde d'1 de juny de 2001 de la Conselleria de Justícia i Administracions Publiques de desenvolupament del Decret 88/2001 de 24 d'abril, Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, Decret 33/1999, de 9 de març, del Govern Valencià i la resta de normes d'aplicació.  
1. Objecte de la convocatòria  
L'objecte de la convocatòria present és la provisió en propietat de dos places d'agent de la policia local, escala d'administració especial, subescala servicis especials, classe policia local i els seus auxiliars, enquadrades en l'escala bàsica, corresponent-los el nivell C1 de titulació. Les places convocades seran proveïdes pel torn lliure. A les esmentades places s'agregaran les vacants que s'hagueren produït fins a la finalització del procés de selecció.  
2. Condicions dels aspirants  
Per a ser admesos a la realització de les proves selectives, els aspirants hauran de reunir els següents requisits en la data en què finalitze el termini de presentació d'instàncies.  
a) Tindre la nacionalitat espanyola.  
b) Estar en possessió del títol de Batxiller Superior, Formació Professional de Segon Grau o equivalent, o complides les condicions per a obtindre'l en la data que finalitze el termini de presentació d'instàncies.  
c) No patir malaltia o cap defecte físic que impedisca el compliment de les funcions, d'acord amb els quadros d'exclusions mèdiques que s'arrepleguen en l'annex d'estes bases, i tindre una estatura d'1,65 metres per als hòmens i 1,60 metres per a les dones.  
d) Tindre complits 18 anys, sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.  
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals, ni estar inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B, A i BTP, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
3. Presentació d'instàncies i documentació annexa  
3.1. Les instàncies per a prendre part en la present convocatòria es dirigiran a l'alcalde president d'este Ajuntament, i s'haurà d'utilitzar la instància model que consta com annex IV d'estes bases.  
Les instàncies es presentaran en el Registre General (Centre d'Informació i Gestió), o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des de l'endemà de la publicació de l'extracte d'esta convocatòria en el Boletín Oficial del Estado.  
En les instàncies per a prendre part en esta convocatòria els aspirants hauran de manifestar que reunixen tots i cada un dels requisits exigits en estes bases i que es comprometen a prestar el preceptiu jurament o promesa.  
3.2. A les instàncies s'acompanyarà:  
a) Justificant d'haver ingressat en la caixa municipal, per mitjà d'ingrés bancari o justificant d'abonament, si és el cas, per gir postal o telegràfic, els drets d'examen, els quals es fixen en 30,00 euros. L' import esmentat es podrà ingressar en el compte corrent número 0093 0373 81 2739304223, de l'entitat bancària Banc de València, a nom de l'Ajuntament de Picanya. Els drets citats d'examen només es tornaran als qui no siguen admesos al procediment selectiu per falta d'algun dels requisits exigits per a hi prendre part.  
b) Fotocòpia compulsada del document nacional d'identitat.  
4. Admissió d'aspirants  
Per a ser admesos a les proves selectives serà prou que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies i que hagen abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La resolució indicada es publicarà en el Butlletí Oficial de la Província de València, Diari Oficial de la Generalitat Valenciana i al tauler d'anuncis de l'Ajuntament, i es concedirà un termini de 10 dies per a corregir defectes o reclamacions. No obstant això, els errors de fet podran corregir-se en qualsevol moment, d'ofici o a petició de l'interessat. Transcorregut tal termini sense que es formule cap reclamació, les llistes esmentades s'entendran definitives; l'Alcaldia resoldrà les reclamacions presentades.  
En la resolució per la qual s'aproven les llistes, es determinaran el lloc, la data i l'hora de la celebració del primer exercici de l'oposició.  
5. Tribunal qualificador  
President: un inspector de la Policia Local de Picanya.  
Vocals:  
- L'inspector cap de la Policia Local de Picanya  
- Un representant designat per la direcció general de la Generalitat Valenciana competent en matèria de policia local.  
- Un representant designat per la direcció general de la Generalitat Valenciana competent en matèria d'administració local.  
- Dos funcionaris de l'Ajuntament que compten almenys amb el mateix nivell de titulació que l'exigit en la present convocatòria.  
Secretari: el de la corporació o funcionari en qui delegue, que actuarà a més com a vocal, amb veu i vot.  
La composició del Tribunal inclourà la dels respectius suplents.  
Podran nomenar-se assessors del tribunal per a les proves psicotècniques, mèdiques i d'aptitud física.   
El règim d'assistències dels membres del tribunal serà l'establit en el Reial Decret 462/2002, de 24 de maig, sobre indemnitzacions per raó del servici. A tots els efectes, el tribunal tindrà la categoria segona, tant respecte de les assistències dels membres del tribunal com dels corresponents assessors i col·laboradors.  
Els vocals del tribunal posseiran igual o superior titulació acadèmica que l'exigida per als llocs de treball oferits.  
El tribunal no podrà constituir-se ni actuar sense l'assistència de la mitat més un dels membres, titulars o suplents.  
Els membres del tribunal podran abstindre's o ser recusats quan concórreguen les causes previstes legalment per a això.  
Els membres del tribunal podran ser recusats pels aspirants de conformitat amb el que preveuen els articles 28 i 29 de la vigent Llei de Procediment Administratiu Comú.  
6. Començament i desenvolupament de l'oposició  
Els aspirants seran convocats en convocatoria única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en este i en els successius, per la qual cosa quedarà exclòs del procediment selectiu.  
L'orde d'actuació de les persones aspirants en aquells exercicis que no puguen realitzar-se conjuntament es determinarà per sorteig previ.  
El tribunal podrà requerir, en qualsevol moment a les persones aspirants, que acrediten la seua identitat, per la qual cosa hauran d'anar proveïts del document nacional d'identitat.  
Una vegada començades les proves, no serà obligatòria la publicació dels successius anuncis de celebració dels restants exercicis en el Diari Oficial de la Generalitat Valenciana. Estos anuncis hauran de fer-se públics pel tribunal al tauler d'anuncis de l'Ajuntament amb 12 hores d'antelació del començament si es tracta del mateix exercici, o de 48 hores si es tracta d'un exercici nou.  
7. Procediment de selecció  
7.1. Amb caràcter previ a l'inici de les proves, de manera preceptiva, els aspirants aportaran en la primera convocatòria del tribunal un certificat mèdic oficial en què es faça constar expressament la seua capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública. La falta de presentació de tal certificat exclourà a les persones aspirants de participar en el procés de selecció que es convoca.  
7.2.1. Fase prèvia.  
7.1.1.3. Primer exercici. Mesura de l'estatura.   
6.7.1.2. Prova psicotècnica i d'aptitud. Consistirà a superar els exercicis o proves psicotècniques d'aptitud i de personalitat a què es referix l'annex I d'estes bases. Esta prova es realitzarà a continuació de l'exercici anterior, en la mateixa sessió convocada a este efecte.  
7.0.8.2. Proves d'aptitud física. Consistiran a superar proves d'aptitud física que posen de manifest la capacitat per al compliment del lloc de treball. El contingut i marques mínimes seran les següents:  
- Pujada de corda amb suport de peus: hòmens, 4 metres; dones, 3 metres.  
- Salt de longitud amb carrera: hòmens, 4 metres; dones, 3,80 metres.  
- Salt d'altura: hòmens, 1,10 metres; dones, 1 metre.  
- Carrera de velocitat de 60 metres: hòmens, 10 segons; dones, 12 segons.  
- Carrera de resistència de 1.000 metres: hòmens, 4 minuts; dones, 4 minuts y 10 segons.  
- Si l'Ajuntament decidira establir una prova de natació, el contingut i la marca mínims seran, natació 50 metres: hòmens, 57 segons; dones, 1 minut.  
- La qualificació d'este exercici serà d'apte o no apte, i s'han de superar com a mínim quatre de les proves per a ser qualificat com apte.  
8.0.3.8. Reconeixement mèdic. Consistirà a superar un reconeixement mèdic, d'acord amb el quadro d'exclusions mèdiques a què es referix l'annex II d'estes bases. No obstant, el tribunal podrà determinar la realització d'esta prova en un moment posterior, sempre abans de la finalització del procés present selectiu, a fi d'agilitzar el procediment.  
0.9.2.9. Tots els aspirants que hagueren superat esta fase prèvia ingressaran automàticament en la borsa de treball d'agents de la policia local de Picanya que es constituïsca.  
7.2.2. Fase d'oposició.  
3.7.5.7. Qüestionari. Consistirà a contestar correctament per escrit un qüestionari d'un mínim de 50 preguntes i màxim de 75 preguntes, amb quatre respostes alternatives, una d'elles certa, en un temps màxim d'1 hora i 30 minuts, sobre els temes relacionats en els grups I al IV, ambdós inclosos, del temari que s'arreplega com annex III d'estes bases. Per a la correcció d'esta prova es tindran en compte, en tot cas, les respostes errònies. La qualificació d'este exercici serà de 0 a 10 punts, i s'ha d'obtindre una puntuació de 5 punts per a superar-ho.  
4.0.3.9. Desenvolupament del temari. Consistent a desenvolupar per escrit, durant un temps màxim d'1 hora i 30 minuts i mínim d'una hora, dos temes triats per l'aspirant de quatre trets per sorteig, dels grups primer al quart, ambdós inclusivament, que componen el temari que s'inclou en l'annex III d'estes bases. Estos temes seran llegits en sessió pública davant del tribunal, que podrà formular les preguntes o els aclariments que sobre estos jutge oportunes. Es valoraran la claredat d'idees i el coneixement dels temes exposats. La qualificació d'este exercici serà de 0 a 10 punts i per a superar-la s'haurà d'obtindre un mínim de 5 punts.  
3.2.9.9. Coneixement del valencià. Consistirà a traduir del valencià al castellà i viceversa un text proposat pel tribunal, en un temps a determinar. L'exercici es qualificarà de 0 a 4 punts i no serà eliminatori.   
6.4.6.6. Temes locals. Consistirà en l'exposició per escrit d'un tema de què componen el grup quint del temari que s'inclou en l'annex III d'estes bases, en un temps màxim d'1 hora i mínim de 45 minuts; es valoraran els coneixements exposats, la claredat en l'exposició, la neteja, la redacció i l'ortografia que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives. La qualificació d'este exercici serà de 0 a 10 punts i no serà eliminatori.  
5.5.4.8. Guia de carrers. Consistirà a fer un recorregut entre dos punts del terme municipal indicant el nom de tots els carrers i camins si és el cas. La valoració d'esta prova serà de 6 punts i no serà eliminatori.  
3.7.8.0. Entrevista personal. Es valorarà amb un màxim de 4 punts i no serà eliminatori.  
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció; hauran de despreciar-se a este efecte totes les puntuacions màximes i mínimes quan entre elles existisca una diferència de 4 punts o més, i servirà, si és procedent, com a punt de referència, la puntuació màxima obtinguda. Esta diferència serà de 2 punts quan es tracte de valorar els temes locals. Els exercicis obligatoris que tinguen caràcter eliminatori es qualificaran de 0 a 10 punts i seran eliminats els aspirants que no aconseguisquen una puntuació mínima de 5 punts en cada un d'ells. S'exceptua el del coneixement del valencià, que tindrà caràcter obligatori però no eliminatori, la qualificació del qual serà la que s'establix en estes bases.  
8. Relació d'aprovats  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, sense perjuí del que es disposa en els articles 6 i 7 del Reglament General d'Ingrés del Personal al Servici de l'Administració de l'Estat.  
Els aspirants que hagen superat els exercicis inclosos en les bases 2.5.3.4, 4.8.2.8 i 4.0.0.9 passaran a formar part d'una borsa de treball destinada a cobrir de manera interina les vacants que es produïsquen. A l'efecte de la borsa, els aspirants s'ordenaran segons el nombre d'exercicis superats i la puntuació total obtinguda.  
El tribunal formularà una proposta a la corporació de les persones aspirants que hagen superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teòric pràctic, de caràcter selectiu.  
Quan alguna o algunes persones aspirants aprovades renuncien a continuar el procés de selecció o siguen exclosos d'este per faltar algun dels requisits exigits, no presentar la documentació o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'aprovats, del mateix nombre que el de renunciants o exclosos per les anteriors causes que hagen superat les proves selectives i pel mateix orde de puntuació, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat que, si és procedent, pogueren haver incorregut.  
9. Curs selectiu  
Finalitzades les proves selectives, el tribunal farà pública la llista d'aspirants aprovats, si n'hi ha, per orde de puntuació aconseguida, i elevarà esta llista a l'alcaldia presidència, juntament amb l'acta de l'última sessió.  
Els aspirants proposats que accedisquen pel torn lliure, prèvia presentació de la documentació exigida, s'incorporaran a l'Institut Valencià de Seguretat Pública (IVASP) per a realitzar el primer curs teòric pràctic que se celebre, integrat per dos fases, una de formació i selecció en l'IVASP, amb una duració de 700 hores lectives, i una altra, després de superar l'anterior, de pràctiques en el mateix Ajuntament, amb una duració de dos mesos. La qualificació del curs, tant del període teoricopràctic com de les pràctiques, correspondrà a l'IVASP, i la valoració corresponent es realitzarà basant-se en criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i resta d'alumnes i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions atribuïdes al lloc.  
Durant la realització del curs teoricopràctic, els aspirants seran nomenats per l'Ajuntament convocant funcionaris en pràctiques i percebran les retribucions íntegres del lloc al que aspiren.  
Els aspirants que hagueren realitzat amb anterioritat el curs selectiu per a l'accés a la categoria convocada en els municipis de la Comunitat Valenciana quedaran exempts de realitzar-lo mitjançant una resolució del director general competent en matèria de policia, a proposta del director d'IVASP, si no hagueren transcorregut més de quatre anys des de la data de realització i superació d'este i no se n'haguera alterat substancialment el contingut.  
10. Presentació de documents  
Els aspirants proposats pel tribunal hauran d'aportar, davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
- Certificat de naixement expedit pel registre civil corresponent o fotocòpia del document nacional d'identitat degudament compulsada.  
- Original o fotocòpia compulsada del títol acadèmic exigible segons la convocatòria corresponent.  
- Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Fotocòpies compulsades dels permisos de conducció exigits com a requisits en la base segona.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar l'original o una fotocòpia compulsada del seu anterior nomenament com a funcionari de carrera i el títol acadèmic exigit. Aquells que dins del termini indicat, i excepte cas de força major, no presentaren la documentació no podran ser anomenats funcionaris i s'invalidarà l'actuació de l'interessat i la nul·litat conseqüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.  
En el cas que l'aspirant siga exclòs per no presentar la documentació o per falsedat d'esta, el tribunal podrà proposar la inclusió en la llista d'admesos del mateix nombre que el d'exclosos per les causes anteriors, sempre que hagen superat les proves selectives i pel mateix orde que el resultat d'estes.  
11. Nomenament  
Superat el curs teoricopràctic, l'IVASP formularà una proposta de nomenament a l'Alcaldia. Els aspirants que no superaren el curs teoricopràctic podran incorporar-se al curs immediatament posterior. No obstant, cessaran com a funcionaris en pràctiques i podran ser nomenats novament quan s'incorporen al curs següent. De no superar este segon, quedaran definitivament decaiguts en el seu dret de reserva de plaça.  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies, comptadors des de l'endemà en què els siga notificat el nomenament.  
12. Incidències  
El tribunal podrà resoldre els dubtes que es presenten, interpretar estes bases i prendre els acords necessaris per al bon orde del procés selectiu. En el no previst per les bases presents, s'aplicarà l'Estatut Bàsic de l'Empleat Públic, la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3988, de 27 d'abril de 2001), Ordes d'1 de juny de 2001 (DOGV núm. 4.049, de 24 de juliol de 2001), 5 de desembre de 1994, 22 de desembre de 1997 i 20 de gener de 1998; Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre.  
13. Recursos  
Contra les presents bases i quants actes administratius definitius se'n deriven, els interessats podran interposar els recursos oportuns en els casos i en la forma establida en la Llei de Règim Jurídic de les Administracions Públiques i del Procediment Administratiu Comú, i de la Llei de Jurisdicció Contenciosa Administrativa.  
14. Publicació  
Estes bases es publicaran en el Butlletí Oficial de la Província de València i en el Diari Oficial de la Comunitat Valenciana i, el seu extracte, en el Boletín Oficial del Estado; se comunicarà el text íntegre corresponent a l'Institut Valencià de Seguretat Pública de la Generalitat Valenciana en els termes establits en la legislació de règim local i de coordinació de les policies locals de la Comunitat Valenciana.  
ANNEX I  
Proves psicotècniques  
El contingut de les proves psicotècniques s'ajustarà al barem que s'establix en l'annex III de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
ANNEX II  
Reconeixement Mèdic  
El contingut de la prova de reconeixement mèdic consistirà en la comprovació del quadro d'exclusions establit en l'annex II de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
ANNEX III  
Temari  
I. Dret constitucional i administratiu  
1. La Constitució espanyola de 1978. Estructura, contingut i principis bàsics. Reforma de la Constitució.  
2. Organització política de l'Estat espanyol. Classe i forma d'Estat. Organització territorial de l'Estat. La Corona: Funcions constitucionals del rei. Successió i regència. La ratificació.  
3. Les Corts generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques.  
5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. Administració de justícia.  
7. L'administració pública. La hisenda pública i l'administració tributària. El ciutadà i l'administració.  
8. El dret administratiu. Fonts. Normes no parlamentàries amb rang de llei. El reglament.  
9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
II. Règim local i policia  
11. El municipi: òrgans unipersonals de govern. L'alcalde. Els tinents d'alcalde. Els regidors.  
12. Òrgans col·legiats de govern. L'Ajuntament ple. La Junta de Govern local. Òrgans consultius i participatius: les comissions informatives. Les juntes de districte.  
13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
14. Responsabilitat dels funcionaris. Reglament de règim disciplinari. Incoació i tramitació d'expedients.  
15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos de policia governativa i judicial.  
17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.  
19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
20. L'Institut Valencià de Seguretat Pública. Regulació legal. Fins i funcions. La formació dels policies locals de la Comunitat Valenciana. El Registre de Policies Locals. Sistema retributiu dels policies locals de la Comunitat Valenciana. Premis i distincions.  
III. Dret penal, policia administrativa i psicosociologia  
21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
23. Delictes contra la llibertat sexual: Agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
24. Delictes contra el patrimoni i l'orde socioeconòmic: afanades, robatoris, extorsió, robatori i furt de vehicles.  
25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i cobraments il·legals, negociacions i activitats prohibides als funcionaris públics.  
26. Llei Orgànica Reguladora de Procediment d'Habeas corpus. De la denúncia i la querella. De l'exercici del dret a la defensa. L'assistència d'advocat. El tracte de presos i detinguts. L'entrada i registre en lloc tancat.  
27. La policia judicial. De la comprovació del delicte i busca del delinqüent. Funcions de la Policia Local com a policia judicial. L'atestat policial.  
28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
29. Els grups socials. Formació dels grups socials. Les masses i la seua tipologia. El procés de socialització.  
30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.  
IV. Policia de tràfic i circulació  
31. El tràfic i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.  
32. La normativa sobre tràfic i circulació de vehicles de motor i seguretat vial: la Llei de Bases i el seu text articulat. Tipificació de les principals infraccions. Infraccions de tràfic que constituïsquen delicte. El Codi de Circulació i els seus preceptes encara vigents.  
33. El Reglament General de Circulació. Estructura. Principals normes de circulació.  
34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Segur obligatori de responsabilitat civil. Infraccions i diligències policials.  
36. Reglament del procediment sancionador en matèria de tràfic. Fases del procediment i contingut. Mesures cautelars: immobilització de vehicles. Retirada de vehicles de la via.  
37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.   
39. Els accidents de tràfic: concepte i consideracions prèvies. Les seues causes, classes i fases. Actuacions de la policia local en accidents de tràfic: d'urgència i tecnico-administratives.  
40. Òrgans competents en matèria de tràfic i seguretat vial. El Consell Superior de Tràfic. Especial consideració de les competències municipals.  
V. Coneixement del medi sociolocal  
41. Història local de Picanya, guia de carrers i terme municipal.  
42. Cultura local i institucions relacionades amb la corporació.  
ANNEX IV  
Ajuntament de Picanya  
1. Òrgan i unitat a què es dirigix:  
Alcalde-president de l'Ajuntament de Picanya.  
2. Dades de qui subscriu:  
Nom i cognoms:  
DNI/CIF:  
Telèfon:  
Domicili a efecte de notificacions:   
Població:   
Província:  
3. Fets i raons  
1. Que coneguda la convocatòria de proves selectives per a la provisió de dos llocs vacants d'agents de l'escala bàsica de la policia local d'eixe Ajuntament de la seua Presidència, publicades íntegrament en el Butlletí Oficial de la Província de València número..., del... i, en extracte, en el Diari Oficial de la Generalitat Valenciana número... i en el Boletín Oficial del Estado número..., el que subscriu està interessat a concórrer a dites proves selectives.   
2. Que l'aspirant que subscriu manifesta que reunix tots i cada un dels requisits exigits en les bases de la convocatòria i que es compromet a prestar el preceptiu jurament o promesa.  
3. Que a la present instància s'acompanya justificant d'haver ingressat la quantitat de 30,00 €, fixada com a drets d'examen.  
4. Petició  
Que, previs els tràmits que corresponguen i tenint per presentada la present instància en temps i forma, s'admeta a l'aspirant que subscriu a la realització de les proves selectives per torn lliure convocades per a la provisió de dos places d'agents de l'escala bàsica de la policia local d'eixe Ajuntament.  
5. Lloc, data i signatura.  
Picanya, 17 d'abril de 2009.- L'alcalde: Josep Almenar Navarro.